La Tira de Dones exposa ‘Sanitat Pública, un tresor a defendre’ a la Casa Municipal de Cultura
30 de març 2021

![Imagen 1](/media/30dbfqyc/c-expo-sanidad-publica.jpg)

A partir del pròxim dimecres, 31 de març, s'exposarà _Sanitat Pública, un tresor a defendre_ a la Casa Municipal de la Cultura. Esta exposició de la Tira de Dones estarà oberta fins al 30 d'abril i l'horari de visita serà de 10 a 13 hores al matí i de 16 a 21 hores a la vesprada.

La Tira de Dones és un col·lectiu format per dones escultores, ceramistes, pintores, dissenyadores i fotògrafes, i enguany les seues creacions utilitzen quatre colors: roig, blanc, verd i blau que veiem en les bates i EPIS del personal sanitari. Així mateix, en este moment de pandèmia, la Tira de Dones vol, amb les seues obres, «**recordar i cridar a tothom que una bona Sanitat pública és un tresor per defensar**».

El col·lectiu pretén, amb esta exposició, transmetre que en la Sanitat pública s'invertix, no es gasta; «**s'invertix en futur, en salut, en vida, en la qualitat d'eixa vida i esta inversió beneficia a tots, totes i a tot, absolutament a tot el que ens envolta, també a l'economia, a curt, mig i llarg termini**».

L'entrada és gratuïta i com és preceptiu es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

 ​

*   [](http://www.facebook.com/sharer.php?u=https://aytosagunto.es/va/actualitat/la-tira-de-dones-exposa-sanitat-publica-un-tresor-a-defendre-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-tira-de-dones-exposa-sanitat-publica-un-tresor-a-defendre-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tira-de-dones-exposa-sanitat-publica-un-tresor-a-defendre-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-tira-de-dones-exposa-sanitat-publica-un-tresor-a-defendre-a-la-casa-municipal-de-cultura/)